b"\n_START_ARTICLE_\nGaspar de Crayer\n_START_SECTION_\nBiografia\n_START_PARAGRAPH_\nNascut a Anvers, Gaspar de Crayer, sent encara nen, es va iniciar en la pintura a Brussel\xc2\xb7les amb Raphael Coxcie, fill de l'anci\xc3\xa0 mestre Michel Coxcie i pintor de cambra dels arxiducs Albert d'\xc3\x80ustria i Isabel Clara Eugenia, sobirans dels Pa\xc3\xafsos Baixos Espanyols.  Va estudiar a l'Acad\xc3\xa8mia de Sant Lloren\xc3\xa7 a Brussel\xc2\xb7les i es va Inscriure en el Gremi de Sant Lluc de Brussel\xc2\xb7les el 1607, va romandre a Brussel\xc2\xb7les fins a 1664, per acabar residint finalment a Gant ._NEWLINE_Les primeres obres de Gaspar de Crayer inclouen retrats dels reis d'Espanya i dels governadors i funcionaris espanyols que estaven destinats als Pa\xc3\xafsos Baixos Espanyols aix\xc3\xad com de membres del consell de la ciutat de Brussel\xc2\xb7les. Entre ells pot citar-se el Retrat del marqu\xc3\xa8s de Legan\xc3\xa9s, pintat per Crayer el 1627-1628 (Museu d'Hist\xc3\xb2ria de l'Art de Viena). A m\xc3\xa9s, des del principi de la seva carrera va rebre enc\xc3\xa0rrecs amb destinaci\xc3\xb3 als retaules de diverses esgl\xc3\xa9sies i monestirs als voltants de Brussel\xc2\xb7les. El 1635 el Cardenal-Infant Ferran d'\xc3\x80ustria, germ\xc3\xa0 del rei Felip IV i governador dels Pa\xc3\xafsos Baixos Espanyols des de la mort de la seva tia Isabel Clara Eug\xc3\xa8nia, va fer d'ell el seu pintor de cambra. M\xc3\xa9s endavant va treballar com a pintor de cambra per al governador Leopold Guillem d'Habsburg._NEWLINE_Crayer va ser un dels pintors m\xc3\xa9s m\xc3\xa9s productius de l'escola francesa, ep\xc3\xadgon de Pieter Paul Rubens per la vigoria de les seves obres i d'Antoon van Dyck per la cura dels particulars. Va tenir bones relacions amb els arxiducs Albert d'\xc3\x80ustria i Isabel Clara Eugenia, sobirans dels dels Pa\xc3\xafsos Baixos cat\xc3\xb2lics, que el van tractar sempre amb un gran respecte. El Cardenal-Infant Ferran d'\xc3\x80ustria, germ\xc3\xa0 del rei Felip IV i governador dels Pa\xc3\xafsos Baixos del sud, a la mort d'Isabel Clara Eug\xc3\xa8nia, el va adoptar com el seu pintor oficial._NEWLINE_Les seves pintures es troben en grans quantitats a les esgl\xc3\xa9sies i museus de Brussel\xc2\xb7les i Gant, ja que pr\xc3\xa0cticament no hi ha capella a Flandes o Brabant que no pretengui posseir alguna de les seves pintures. No obstant aix\xc3\xb2, tamb\xc3\xa9 va ser conegut fora del seu pa\xc3\xads natal i algunes de les seves obres tamb\xc3\xa9 es poden trobar m\xc3\xa9s al sud, a Aix-en-Provence i a Amberg, a l'Alt Palatinat. _NEWLINE_La seva habilitat com a artista decoratiu es posa de manifest en els panells elaborats a l'arc de triomf constru\xc3\xaft per a l'entrada de Ferran d'Habsburg a la capital flamenca despr\xc3\xa9s de la vict\xc3\xb2ria a la batalla de N\xc3\xb6rdlingen. Alguns d'aquests panells es mostren actualment al museu de Gant. Les seves millors obres s\xc3\xb3n:  La pesca miraculosa,, conservat a la galeria de Brussel\xc2\xb7les, El judici de Salom\xc3\xb3 a la galeria de Gant i els quadres de la Madonna amb els sants actualment al Louvre, a la galeria de Munic i al Belvedere de Viena."